මාතර දිස්ත්‍රික්කයේ මුලටියන ප්‍රාදේශීය සභා බල ප්‍රදේශයට අයත් පල්ලාවෙල, කිත්සිරිපුර තුන්දොළ ඔය හරහා ඉදිකර තිබූ පන්සල අසල පාලම කඩා වැටීම නිසා විහාරස්ථානය වැඳ පුදා ගැනීමට පැමිණෙන බැතිමතුන් සහ ප්‍රදේශයේ ජනතාව දැඩි දුෂ්කරතාවට පත්ව සිටිති.වසර සියයකටත් (100) වඩා පැරැණි එම පාලම ඓතිහාසික වශයෙන්ද, ඉතා වැදගත් තැනක් ගෙන තිබූ බව පවසන ප්‍රදේශවාසීහු පාලම ඉදිකර දෙන ලෙස අදාළ බලධාරින්ගෙන් කොපමණ ඉල්ලීම් කළද එය මෙතෙක් ඉටුනොවූ බවද ඔවුහු කියති.මේ පිළිබඳව කරුණු ඉදිරිපත් කළ පල්ලාවෙල කීර්ති ශ්‍රී තේජෝවරාරාමාධිපති ආචාර්ය වැලිහේනේ සාරානන්ද හිමි, පල්ලාවෙල පන්සල අසල ඉදිකර තිබූ පාලම කඩා වැටිලා දැන් බොහෝ කාලයක් වෙනවා.මේ පාලම ඉදිකර දැනට වසර සියයකට (100) වඩා වැඩි බවට සාක්ෂි තිබෙනවා.පාලම ඉදිකර දෙන ලෙස අදාළ බලධාරින්ට කීවත් මෙතෙක් එය ඉටුවුණේ නැහැ.